 तां फ्ही पाकिस्तान च वकील केह्‌द खुशी मना रदे न?  जेह्‌ड़ी न्यायिक प्रणाली दी शक्ति दा किश गै हफ्ते पैह्‌ले निरूपन कीता गेआ जिसलै एनडल्यूएफपी सरकार ने स्वात प्रांत च मकामी तालिबान दे कन्नै इक समझौते उप्पर दस्तखत कीते जेह्‌दे च एह् गल्ल तैह् ही जे चनोई दी प्रांतीय संवैधानिक सरकार धार्मिक न्यांऽ बवस्था गी स्वीकार करी लैग जेह्‌दे कन्ननै एनडब्लयूएफपी दी न्यायिक प्रणाली खत्म होई जाग ते एह्‌दे कन्नै देश दे विभाग बी प्रभावत होङन।  तां फ्ही पाकिस्तान च वकील केह्‌ड़ी खुशी मना रदे न?  जेह्‌ड़ी न्यायिक प्रणाली अपनी रक्षा नेईं करी सकदी ओह् पाकिस्तान दे शासन च मजूद बुराईयें दे खलाफ केह् लड़ग।  न्यायिक स्वतंत्रता दे फ्ही थमां ब्हाल दी जिसलै गल्ल औंदी ऐ तां पाकिस्तान च न्यांऽ बवस्था दा इतेहास काफी नराशाजनक गै रेआ ऐ।  साबका शासक, जिंदे च सैन्य तानाशाही बी शामल ने, दे कन्नै अज्ञाकारी न्यांऽ प्रणाली ने अपनी वैधता बचाने लेई शैद गै कदें टाक्करा कीती होए।  इत्थें तक्कर जे मुक्ख न्यायद्यीश चौधरी दे कोल बी ब’रे 2002 च परवेज मुशर्रफ दे हेठ नमें सिरे थमां सघंद लैने दे सिवाय कोई रस्ता नेईं बचेआ हा।  इस चाल्ली दी सघंद दा चलन 1981 च शुरू होआ हा जदूं जरनल जिया-उल-हक ने अपनी तानाशाही चलाई ही।  1997 च पाकिस्तान दे तत्कालीन प्रधानमंत्री नवाज़ शरीफ गी बी उस बेल्लै दे चीफ जस्टिस सज्जाद अली शाह थमां बगावत की बोंऽ औन लगी ही।  शरीफ कार्यकारी अधिनियम थमां उच्च अदालतें दे जजें दी नियुक्ति लेई वीटो पावर चांह्‌दें हे।  शाह ने जिसलै एह्‌दे लेई मंजूरी नेईं दित्ती तां शरीफ दे समर्थकें उच्चतम अदालत उप्पर हमला बोल्लियै कोर्ट परिसर च बड़ियै प्रधानमंत्री दे खलाफ चला रदी कार्यवाही गी रोकी दित्ता हा।  एह् लड़ाई चीफ जस्टिस गी कुर्सी थमां तुआरने दे परैंत गै खत्म होई ही।  इक होर समस्या एह् ऐ जे पाकिस्तान च संस्थान आपसी रिश्तें गी कायम नेईं रक्खा करदे नं। 